‘ছাবা’র সাফল্যের পর স্বামী ভিকির নামে কি করলেন ক্যাট!

ভিকি কৌশলের(Vicky Kaushal) সুপারহিট ছবি ‘ছাবা'(Chaava) মুক্তি পেয়েছে গত ১৪ই ফেব্রুয়ারি। ছত্রপতি শিবাজীর পুত্র ছত্রপতি সম্ভাজি মহারাজের ওপর নির্মিত এই ছবিতে ভিকির প্রশংসায় সকলেই উচ্ছ্বসিত। ছবিতে ভিকির সঙ্গে রাশ্মিকা মান্দানা,অক্ষয় খান্না, বিনীত কুমার সিং এবং আশুতোষ রানার মতন গুরুত্বপূর্ণ শিল্পীরাও অভিনয় করেছেন।
খুব স্বাভাবিক কারণেই স্ত্রী ক্যাটরিনা কাইফও(Katrina Kaif) স্বামীর ‘ছাবা’-সাফল্য ভাগ করে নিচ্ছেন। অতি সম্প্রতি ভিকি ক্যাটরিনার একটি ভিডিও সোশ্যাল মিডিয়ায় ভাইরাল হয়েছে।

আরও পড়ুন: ঘোড়সওয়ারি, অবলা প্রাণীকে আদরও করলেন দেব

বলিউডের এই হাইপ্রোফাইল যুগল কিছুদিন আগে তাঁদের এক ঘনিষ্ঠ বন্ধুর বিয়েতে উপস্থিত হয়েছিলেন। যেখানে রিকি কৌশলকে একটি কালো রঙের ব্লেজার পড়ে দেখা গিয়েছিল। সেখানকার একটি ভিডিওতে অভিনেত্রী ক্যাটরিনা কাইফের বাহুতে স্বামী ভিকির নাম দেখা গিয়েছিল। আর তা নিয়েই নেটিজেনদের নতুন উৎসাহ তবে কি ক্যাট স্বামীর নামে নতুন ট্যাটু(Tatto) করালেন! আসলে ট্যাটু তিনি করেননি; তিনি যে বিয়ে বাড়ির অনুষ্ঠানে গিয়েছিলেন সেখানেই মেহেন্দি দিয়েই ভিকির নাম লিখেছিলেন নিজের বাহুতে। যা দিয়ে স্বামীর প্রতি ক্যাটের ভালোবাসা ছাড়া আর কিছু প্রকাশ পায় না। বলিউডের জনপ্রিয় তারকা জুটির তালিকায় এখন ভিকি-ক্যাট।